
Auctore  Benjamino  Burt. 


orbus  hic  mirus  attentionem  medicorum 
celeberrimorum  ex  Aristotelis  diebus  ad  hoc 
usque  tempus  occupavit.  Etsi  multa  de  hoc 
scripta  fuerunt,  morbus  nullus  corpus  humanum 
afficiens,  tanta  obscuritate  involvitur  quam  Ra¬ 
bies  Canina,  aut  Hydrophobia  ut  vulgo  dicitur. 
Hominibus  e  canis  rabidi  morsu  aut  animalis 
alius  affecti  rabie  accidite 

Omnes  qui  de  Hydrophobia  scripserunt,  eam 
in  genere  canino  ducere  originem  semper  affir¬ 
mant.  Sed  seu  iis  sponte  accidit,  seu  per  con¬ 
tagionem  solum  propagatur,  adhuc  ediscendum 
est.  Animalia  alia  praeter  canem,  sicuti  vulpes, 
lupus,  felis,  hoc  morbo  corripi,  eumque  generi 
humano  propagare  dicuntur ;  et  exempla,  ubi 
equi,  boves,  asini,  muli,  et  pulli,  symptomata 
hujus  mordendo  produxerunt,  tradita  sunt. 

Quod,  canis  hominibus  contagionis  fons  fere 
semper  est,  omnium  est  medicorum  in  eo  morbi 
signa  novisse,  sic  enim  terrores  sine  causa  ortos 
reprimamus,  aut  malis  maxime  lethalibus  occur¬ 
ramus,  cum  medicina  opus  est. 

HISTORIA  MORBI  IN  CANE. 

Rabiei  in  cane  symptomata  prima  adeo  diffe¬ 
runt,  ut  difficile  est  historiam  eorum  accuratam 
dare.  Appetitus  ejus  deficit,  tristitia  et  melan¬ 
cholia  corripitur,  et  moribus  vitae  assuetis,  modo 
mirabili  aberrat;  hoc  symptoma  summam  atten¬ 
tionem  meretur.  Omnia  quae  prope  eum  sunt, pe¬ 
tit  morsu,  res  frigidas,  sicuti  ferrum,  lapides,  &c. 

% 

praecipue  lingere  cupit.  Quando  aqua  ad  eum 
fertur,  nulla  terroris  signa  ostendit,  sed  saepe 

o 

eam  avide  lambet,  quamvis  non  devorare  potest. 
Aliquando  faeces  suas  edet,  et  urinam  suam 

lambet ;  hoc  dicitur  rabiei  signum  manifestis- 

*  ,  * 

simum  esse.  Odium  mature  peregrinis  osten¬ 
dit,  et  in  aliquem  quamvis  cum  eo  familiarem 
qui  baculo  eum  petet,  impetum  facit ;  tamen 
tractabilis  admodum  continuet,  et  magistri  ejus 
voci  obedit.  Respiratio  deinde  celeris  et  labo¬ 
riosa  fit,  cauda  dependet,  et  capite  elevato  hor- 

ribilem  in  modum  ululat ;  exudatio  purulenta 
oculis  accidit.  Maxilla  inferior  paralysi  vide¬ 
tur  affici,  lingua  crusta  nigra  obducta  ex  ore 
pendet,  fluxus  copiosus  salivae  spumosae  accidit. 
Canes  alii  eum  effugiunt.  Tum  demum  impa¬ 
tiens  fit,  et  ex  domo  se  festinanter  eripit,  ob¬ 
jecta  mordere  constanter  persequitur,  sed  homo 
raro  persecutionis  causa  est.  Tandem  fatigatus 
errando,  et  ad  umbram  reductus,  interdum 
domum  revertitur.  Crura  posteriora  paralysi 
afficiuntur ;  lingua  nunc  intumescit,  ut  mordere 
non  potest ;  et  die  quarta  aut  quinta  ex  morbi 
initio  moritur. 

,-v'w  io  cd  nri^no  ius-innie  skD 

Dicitur,  quamvis,  me  judice,  examinis  talis 

efficacitati  parum  fidendum  est,  ut  si  carnis  por¬ 
tio,  canis  mortui  gingivis  affricata,  cani  sano  de¬ 
tur,  carnem  ei  oblatam  latrando  et  ululando  reji¬ 
ciet,  si  canis  mortuus  est  rabie,  si  non  devorabit 
avide  *. 


*  Vide  Acad;  des  Scienc.  1723.  Hist.,p.  39* 

Causae  variae  morbi  hujus  peculiaris  in  cani¬ 
bus  dantur  *,  sed  harum  plurimae  minime  sunt 
certe,  sicuti  caloris,  et  frigoris  vicissitudines 
subito  applicatae,  tempestas  ardens  et  arida  longe 
manens,  victus  ex  carne  putrida  confectus,  aquae 
defectus,  in  intestinis  vermes,  perspirationis  de¬ 
fectus,  &c.  Hae  sententiae  a  Gilman  bene  con¬ 
futatae  sunt,  et  inquit,  detentionem  severam  in 
latibulis  sordibus  plenis,  una  cum  aeris  condi¬ 
tionibus  peculiaribus  agentibus  in  habitus  pecu¬ 
liares,  meliori  cum  ratione  inter  causas  ejus  re¬ 
censeri  quam  hae  auctoribus  diversis  enumera» 
tae  ;  et  iterum  dicit :  “  Why  may  not  rabies  of 
the  dog  have  a  similar  origin  to  typhus  or  ma¬ 
lignant  fever  of  the  human  species*  ?” 

Venenum  hydrophobiae  systemati  introduc¬ 
tum,  glandulas  salivales  vehementer  stimulare 
videtur,  mutationem  insignem  in  secretionibus 
eorum  producens.  Saliva  est  contagionis  fons  in 
canibus,  non  morsus,  qui  tantum  inoculationem 


*  Vide  Gilman  on  the  Bite  of  a  Rabid  Animal,  p.  62. 

agit.  Quamvis  saliva  in  hominibus  huic  mor¬ 
bo  laborantibus  morbide  augetur,  tamen  audivi 
nunquam  exemplum  ubi  symptomata  hydro* 
phobiae,  aut  morsu,  aut  cum  salivae  humanae 

9  7  ~  7;  ■ "  #  ii  /7  v  7  ■  v  •  ‘j 

inoculatione  acciderunt. 

Canis  ex  alius  rabidi  morsu  raro  contagionem 
effugit,  sed  homo  non  saepe  afficitur.  Jo annes 
Hunter  nobis  dicit ;  ex  hominibus  viginti  quos 
idem  canis  rabidus  vulneraverat,  unum  solum 
morbo  correptum  esse.  Hinc  apparet,  alios 
procliviores  huic  contagioni  aliis  existere,  sed 
haec  proclivitas  multum  pendebit  ex  vasorum 
statu,  et  veneni  quantitate  in  ore  tempore  quo 
morsus  inflictus  fuerat ;  vestimenta  venenum 
e  dentibus  extergendo,  saepe  sine  dubio,  vitas 
multorum  post  canis  ralidi  morsum  conserva¬ 
verunt. 

HISTORIA  MORBI  IN  HOMINE. 


Indicia  hujus  morbi  in  genere  humano  valde 
varia  sunt,  pro  tempore  quo  ex  morsus  recep¬ 
tione  apparent.  In  aliis  symptomata  diebus 
paucis,  dum  in  aliis  menses,  et,  si  auctoritati  ve¬ 
teri  confideremus,  anni  multi  elapsi  sunt  ante¬ 
quam  apparuerunt ;  sed  nullum  est  exemplum 
bene  comprobatum,  ubi  symptomata  post  men¬ 
sium  duodecim  spatium  ex  morsu  accidunt. 
Tempus  commune  circiter  dies  quadraginta 
est. 

Hic  morbus,  in  Nosologia  celeb.  Culleni,  in 
Neurosium  classe  et  Spasmorum  ordine  ponitur, 
et  sic  definitur :  “  Potionis  cujuslibet,  utpote 
convulsionem  pharyngis  dolentem  cientis,  fasti¬ 
dium  et  horror :  plerumque  e  morsu  animalis 
rabidi.” 

In  duas  species  dividit ;  quarum  una  Hydro- 
phobia  Rabiosa,  altera  Hydrophobia  Simplex 
nominatur  :  haec  ab  illa  differt  ,  eo  quod  nulla 
aegro  subest  mordendi  cupiditas. 

Morbus  hicce  fere  semper  incipit  cum  pruri¬ 
tus  sensu  molesto  in  parte  morsa,  quanquam 
vulnus  pro  tempore  longo  sanatum  fuerit :  hoc 
in  dolorem  similem  rheumatismo  abiens,  ad  cor 
in  lymphaticorum  cursu  fertur,  et  cicatrix  exa¬ 
minata  dura  et  inflammata  invenitur.  Brevi 
tempore  suppurare  et  saniem  demittere  incipit, 
quae  in  morbi  cursu  continuet ;  dolores  vagi  in 
corporis  aliis  partibus  etiam  sentiuntur.  JE- 
ger  languore  et  somnolentia  afficitur ;  capitis 
dolor  magnus,  cum  vertigine  et  materiae  biliosae 
vomitu  adest;  oculi  sanguine  suffusi,  et  lucis  in¬ 
tolerantia  ;  somnus  somniis  terribilibus  et  mo¬ 
tibus  convulsivis  perturbatur ;  mens  iracunda, 

et  inquieta  est,  et  solitudinem  aeger  amat.  His 

/ 

signis  ingravescentibus,  dolor  circa  laryngem 
cum  spiritu  difficile  et  suspiratione  accidit ; 
magna  anxietas  febrilis  cum  dolore  aucto,  et 
pulsu  frequenti,  adest.  Deinceps  pavor  fluido- 

rum  magnus  eum  occupat,  etsi  sitis  ejus  magna 
est;  quum  haec  eum  ad  bibendum  urget,  statim 
cum  tremoribus  et  convulsionibus  violentissimis, 

*—  »-■  ..  ■  --"r  v  ■  *. ■  ■  <  w  .  ^ 

mortem  subitam  minantibus  suffocatione  cor¬ 
reptus.  Quum  bibere  urgetur,  conatus  plures 
faciet ;  sed  quoties  poculus  labia  tangit,  animo 
deficit,  desistere  cogitur.  Quum  liquidum  bi¬ 
bere  conatur,  ori  injicit  motu  simili  con vulsi vo, 

. 

et  cruciatu  acerbissimo.  Hoc  symptoma  gra¬ 
du  majori  aut  minori  semper  adest,  et  hunc 
morbum  tam  proprie  describit,  ut  ei  Hydropho¬ 
biae  nomen  dederit. 

Hoc  non  a  difficultate  devorandi  pendere  vi- 
detur,  nam  aegri  solida  aut  pulpa  sine  multo  in¬ 
commodo  possent  sorbere.  Alia  praeter  liquida 
eadem  symptomata  dolentia  excitant,  nempe, 
aer  corpori  profluens,  musca  in  faciem,  aut  pel¬ 
lucida  oculis  oblata.  Saliva  mature  in  hoc 
morbo  praeter  naturam  secernitur,  quam  aeger 
ex  ore  ejicere  conans,  sonum  peculiarem  edit, 
quod  nonnulli  putaverunt  canis  latratus  referre. 

Saepe  titillatio  in  urethra  sentitur;  scroti  con- 

tractionem  excitans,  et  penis  erectionem,  cum 
seminis  emissione,  post  urinae  evacuationem. 
Quum  morbus  celerrime  progreditur  convulsio¬ 
nes  frequentiores  fiunt,  mens  errare  incipit, 
urina  redditur  inscie,  pulsus  debilis,  celerrimus, 
et  saepe  inordinatus.  Demum  actus  furore  mor- 
dere  eos  qui  eum  appropinquant  conatur ;  sudo¬ 
res  frigidi  e  temporibus  et  fronte  erumpunt,  et 
tragedia  tempore  brevi  desinit.  Die  tertia  ex 
symptomatum  initio,  plerumque  supervenit 
mors. 


DE  SECTIONE  CADAVERUM, 


Sectione  corporum  eorum  post  mortem  haec 
morbida  fere  reperiuntur.  Cerebri  et  menin¬ 
gum  vasorum  turgiditas,  epiglottis  et  trachea  in¬ 
flammata  sunt,  et  interdum  sanguinis  effusio  in 
pulmonum  cellulas  ;  ventriculus  inflammationis 
gravidae  signa  exhibet ;  frequenter  sanguinis  ef¬ 
fusio  inter  membranas  ejus  inflammatio  inter- 

dum  ad  oesophagum  et  intestina  tendit  ;  sed 
Doctor  Monro  tertius,  in  hac  Academia  Alma 
Anatomice  Professor,  exemplum  accurate  nar¬ 
rat,  quod  in  Nosocomio  Edinburgi  occurrit, 
in  quo,  nullo  dubio  de  morbi  natura  existente, 
post  mortem  nulla  morbida  sese  ostenderunt  *. 


DE  DIAGNOSI. 

Omnia  ut  credamus  suadent  hunc  morbum 
cum  aliis  confundi.  Liquida  devorandi  diffi¬ 
cultas,  saepe  in  Tetano,  Epilepsia,  et  Hysteria  ob¬ 
servatur.  Etiam  dictum  est  accidere  in  ven¬ 
triculi  inflammatione,  et  in  febribus  quibusdam 
ex  thoracis  inflammationibus  localibus.  Imagi¬ 
nationis  vis  symptomata  similia  hydrophobiae 
in  nonnullis  hominibus  produxit,  qui  canibus 


*  Vide  Monro’s  Morbid  Anatomv,  p.  114. 

habitis  rabidis  morsi  sunt ;  sed  exempla  omnia 
hydrophobiae  spontaneae,  et  ea  producta  ex  mor¬ 
sibus  multis  annis  antea  receptis,  et  etiam  affir- 
mare  liceat  exempla  omnia  auctoribus  comme¬ 
morata  quae  feliciter  cesserunt, 'enim  nunquam 
adhuc  de  exemplo  audivi,  ubi  hydrophobiae 
symptomata  minime  dubia  ex  canis  rabidi  mor¬ 
su  curata  fuerunt,  morborum  supradictorum 
alicui  juste  referri  posse  ;  et  sane  verisimile  est, 
opium,  moschum,  et  alia  antispasmodica,  a 
Doctore  Nugent  adeo  commendata,  tantum  in 
hujusmodi  exemplis  valuisse. 

Rabies  Canina  a  Tetano  distinguitur,  tempore 
quod  inter  morsum  inflictum  et  symptomatum 
ortum  intervenit.  In  rabie  canina  morbus  raro 
incipit  ante  quartam  hebdomadam  post  mor¬ 
sum,  sed  in  tetano  diebus  paucis  elapsis.  Te¬ 
tanus  cum  trismo,  et  spasmis  musculorum  in 
colli  parte  posteriore,  et  gradatim  per  totum 
corpus  tendentibus,  eum  retro  in  forma  cur¬ 
va,  aut  ad  latus  unum  trahentibus  ;  sed  spasmi 
in  rabie  non  adeo  perpetuo  urgent,  et  pharyngis 
musculi  praecipue  videntur  affici. 

Ab  Epilepsia  et  Hysteria  distinguitur,  signis 
ex  animalis  rabidi  morsu  inductis,  attentione  ac¬ 
curata  ad  morbi  historiam  et  aegrae  conditionem; 
sed  quod  satis  hunc  morbum  designat,  et  ab 
aliis  secernit,  sunt  horrores,  tremores,  et  con¬ 
vulsiones,  quae  ab  aqua  oblata  concitantur,  et 
quae  in  morbo  nullo  alio  evidentiora  sunt. 


DE  NATURA  MORBI. 

Rabiei  caninae  pathologia  densissima  cali¬ 
gine  obducta  latet,  utcunque  medicis  agitata. 
Hujus  morbi  similitudo  magna  Tetano  et  aliis 
morbis  nervosis,  adduxit  multos  ut  crederint 
venenum  nervorum  tantum  irritationem  agere, 
cujus  irritatio  ad  cerebrum  propagatur  ocius 
seriusve  secundum  organorum  sensibilitatem,  et 
hinc  corporis  partes  alias  consensu  afficiens. 
Haec  sententia  Mease  et  Percival  placuit,  et 
illi  contra  absorptionis  doctrinam  proposuerunt, 
in  variola,  lue  venerea,  et  venenis  aliis  ubi  ma¬ 
teria  contagiosa  absorbetur,  glandulas  affici, 

quod  non  cum  animalis  rabidi  veneno  accidit. 
Sed  habemus  exempla  ubi  venena  in  systema 
absorpta  non  in  glandulas  agunt ;  et  hoc  saepe 
in  syphilide  ipsa  evenit.  Cum  ex  analogia,  tum 
signis  quae  in  hoc  morbo  adsunt,  adducor  ut  cre¬ 
dam  venenum  corpore  latere,  donec  aut  ex  cau¬ 
sis  externis,  aut  potestate  aliqua  in  animalium 
oeconomia  inhaerenti,  constitutionis  peculiaritate 
conjuncta,  tum  demum  sui  generis  materiem 
generat,  quae,  quantitate  idonea  absorpta,  effec¬ 
tus  deletrices  in  systema  producit,  dolor  in  vul¬ 
nere  perceptus  absorbentium  cursum  tenens,  ve¬ 
nenum  esse  absorptum  docet. 


DE  CURATIONE. 


Multum  de  rabiei  caninae  curatione  inter 
medicos  ex  temporibus  vetustissimis  dictum  est* 
Specifica  multa  jactata  sunt,  quorum  usus  expe¬ 
rientia  ulterior  damnavit.  “  Indeed,”  inquit 
celeb.  Doctor  Cullei*  ,  “  there  is  no  subject  in 

which  the  fallacy  of  experience  appears  more 
strongly  than  in  this 

In  hujus  morbi  curatione  duo  consilia  sunt; 

Imo,  Venenum  removere  aut  delere. 

Ildo,  Morbi  symptomata  superare. 

De  indicatione  prima,  aliqua  spes  manet ;  sed 
conatus  omnes  ad  hunc  morbum  atrocissimum 
tollendum  postquam  semel  invaserit,  adhuc  de¬ 
fice  runt. 

Consilium  Primum. — In  rabie  canina  cu¬ 
randa,  pars  sauciata  primum  excidenda  est.  Hoc 
ab  medicis  fere  omnibus  multum  laudatur,  et 
certe  multi  hoc  modo  tractati  morbum  evitave¬ 
runt,  dum  alii  cum  animali  eodem  vulnerati  cu¬ 
rationem  hanc  negligendo  affecti  sunt.  Dispu¬ 
tatur  quo  tempore  ex  morsu  excisio  efficax  erit. 
Si  q  aod  supra  dictum  verum  sit,  venenum  scili 


*  Vide  CullenN  Practice,  1525, 

cet  in  vulnere  ad  tempus  latere,  donec  in  actio¬ 
nem  fertur,  post  hebdomadas  multas  ex  casu, 
ad  partis  excisionem  confugere  debemus,  modo 
hydrophobiae  symptomata  non  apparuerunt,  sed 
quo  citius,  certo  eo  melius  fit. 

Operatio  cautissime  institui  debet.  Si  vul¬ 
nus  recens  sit,  primum  bene  lavari  cum  sapone 
et  aqua  debet ;  incisio  ovalis  tunc  in  vulneris 
latus  utrumque  fieri  debet,  adeo  alta  ut  partem 
omnino  summoveat ;  hac  caute  exploranda  est, 
et  si  dentes  canis  eam  transierint,  incisio  cum 
scalpello  emundato  profundius  instituenda  est. 
Ad  lavandum  vulnus  spongiis  novis  uti  debe¬ 
mus.  Gilman  incisiones  dirigit  ad  vulneris 
partem  internam  cum  pigmento  nigro  *  et 
ammonia  ut  nigrescat.  Vulnus  postquam  cum 
solutione  alcalina  lavandum  est,  cataplasmata 
diebus  duobus  aut  tribus  applicanda,  et  de¬ 
inde  cum  linimento  simplici  sanari  debet.  Sca¬ 
rificationes  et  cucurbitulae  cum  ferro  vulneri 


*  Vulgo,  Indicm  Irik, 

applicatae,  ad  promovendum  sanguinis  flux¬ 
um,  et  venenum  abluendum,  multum  lau¬ 
dantur.  Cauterium  actuale  et  escharotica  alia 
etiam  adhibita  fuerunt,  sed  frequenter  frustra. 
Excisio  igitur,  quum  potest  fieri,  semper  utenda 
est.  Sed  interdum  accidit,  ut  vulnus  propter  si¬ 
tum  non  excindi  potest,  aut  aegri  operationem 
subire  nolunt.  In  his  vulnus  sapone  cum  aqua 
bene  lavaretur.  Solutio  ex  una  parte  aquae  am- 
moniae  ad  aquae  partes  quatuor  multum  laudatur 
in  serpentum  venenatorum  morsibus,  et  in  cani¬ 
um  rabidorum  morsibus  ea  uti  liceat.  Haec  in 
vulnus  per  syringem  injicitur. 

Acidum  oxymuriaticum  nuper  ad  vulnera 
lavanda  ex  canibus  rabidis  accepta  adhibitum 
est,  in  Europae  Continentis  nonnullis  partibus, 
et  hujus  vires  tam  acres  animo  versantibus  ali¬ 
quid  boni  ab  eo  expectaretur. 

In  his  etiam  Doctor  Gregory,  in  Praelectio¬ 
nibus  ejus,  rationem  sagacissimam  commendat. 
Vulnus  quantum  fieri  potest  dilatandum,  et  aqua 

frigida  in  eum  ex  alto  rivo  affundenda  est ;  tum 

aqua  calida  cum  sapone  per  tempus  longum  la¬ 
vandum,  vulnere  cum  atramento  impleto,  et  ite¬ 
rum  lavato  donec  atramenti  color  nullus  rema¬ 
net.  Vulnus  tunc  siccari,  et  cum  pulvere  ni¬ 
trato  impleri  quod  explodi,  et  humorum  detrac¬ 
tio  ad  hebdomadas  plures  postquam  promoveri 
debet. 

Medicinae  multae  multum  laudatae  sunt  ad 
praecavendam  rabiem  caninam  quae  nunc  falla¬ 
ces  inveniuntur,  sicuti,  Pulvis  Antilyssus,  Pul¬ 
vis  Ormskirki,  Pulvis  Tonquini,  &c.  vero  nulla 
fides  in  remediis  talibus  ponetur.  Quomodo 
enim  fieri  potest,  ut  medicina  ullam  vim  habe¬ 
ret  contra  morbum,  symptomata  cujus  non  po¬ 
test  omnino  mitigare  postquam  adsunt  ?  Tamen 
aegrum  destituere  nequaquam  debemus.  Aliquid 
medicinae  dandum  est,  ne  mens  spem  objiciat,  et 
ad  insaniam  vergat.  In  his  exemplis  cinchona, 
vinum,  et  alia  tonica  adhibeantur.  Balneo  ma¬ 
rino,  etiam  ad  systema  roborandum  utamur. 

Consilium  Secundum — est  symptomata  re¬ 
movere  postquam  inciperunt.  Hoc,  heu  !  me- 

dicorum  scientiam  fefellit.  Tamen  de  reme¬ 
diis  maxime  laudatis  hodie  pauca  perfunctorie 
dicam. 

Hydrargyrus ,  ex  viribus  ejus  magnis  in  cu¬ 
rando  syphilide,  multis  medicis  ad  curanda  ra¬ 
biei  caninae  symptomata  admotus  est.  Hoc  re¬ 
medium  a  cel.  Doctore  Cullen,  Boerhaave, 
et  aliis  laudatur,  sed  experientia  minime  ejus 
usui  favere  videtur ;  nam  exempla  sine  numero 
producuntur  ubi  hydrargyrus,  et  in  prophylaxi, 
et  in  curandis  symptomatibus,  inefficax  fuit. 
Modus  quo  hic  morbus  celerrime  cursum  habet, 
hydrargyrum  in  systema  aegri  recipi  impedit, 
ea  quantitate  ut  salivae  fluxum  producat.  Hoc 
tamen  usu  fumigationum,  secundum  methodum 
Abernethii,  ad  ulcerum  phagedaenicorum  pro¬ 
gressum  impediendum,  perficietur.  y£ger  in 
arcam  similem  lecticae  ponitur,  foramen  ad  ver¬ 
ticem  habentem  ad  caput  excludendum,  et  unum 
ad  imam  admittere  furnum  parvulum  ad  hy¬ 
drargyrum  in  fumos  convertendum.  Fumigatio¬ 
nes  tempore  longo  exhibentur,  et  frequenter  re¬ 
petendae.  Hoc  modo  constitutio  celerrime  affi¬ 
citur.  Abernethy  hydrargyri  oxido  usus  est, 

quod  comparavit  lavando  submuriatem  hydrar¬ 
gyri  cum  aqua  ammoniae. 

Aquae  Ammoniae  drachmis  duabus ; 

Aquae  distillatae  unciis  sex  ; 

Submuriatis  Hydrargyri  unciis  quatuor, 
hoc  consilio  usus  est. 

Si  fricemus  gingivas  et  oris  partes  internas 
cum  hydrargyri  submuriate,  salivae  fluxum  tem¬ 
pore  brevi  etiam  excitabit. 

Opium ,  in  hoc  morbo  multum  adhibitum  est, 
ex  magno  beneficio,  quod  ex  usu  in  tetano  obti¬ 
netur.  In  dosibus  magnis,  forsan  ad  scrupulum, 

% 

aut  drachmam  pro  dose,  et  intervallis  brevibus, 
repeti  debet.  Necessarium  erit  eum  cum  sub¬ 
muriate  hydrargyri  conjungere,  quo  minus  al¬ 
vum  astringat.  Babington  aegro  opii  drach¬ 
mas  tres  undecim  horis  dedit,  sine  symptomati¬ 
bus  allevatis  aut  somno  inducto.  Belladonna, 
hyoscyamus,  moschus,  camphora,  digitalis,  assae- 
foetida,  arsenicum,  et  remedia  multa  alia,  narco¬ 
tica,  tonica,  et  sudorifica,  adhibita  sunt,  sed  a 
medicis  expertissimis  inefficacia  reperta  fue¬ 


runt. 

Frigidarium ,  veteribus  multum  laudatur  ad 
aquae  horrorem  superandum.  iEger  subito  in 
aqua  immersus,  et  ibi  retentus  donec  prope  suf¬ 
focatus  est.  Celsus  et  medici  etiam  hodierni 
ejus  usum  commendant,  sed  eo  nunquam  uten¬ 
dum  est.  Ad  symptomata  in  multis  exemplis 
exasperanda  contulit,  et  convulsiones  haud  raro 
adeo  auctae  sunt,  ut  instanter  exitum  attulerunt 
lethalem.  Contra,  aegro  summa  quies  imperan¬ 
da  est,  et  nunquam  sine  causa  liquidorum  visu 

turbari  debet,  quod  nimis  saepe  factum  est. 

« 

Sanguinis  Missio .  Variae  admodum  sunt  me¬ 
dicorum  sententiae  de  remedii  hujus  usu,  in  ra¬ 
bie  canina.  Boerhaave  qui  hunc  morbum  esse 
inflammatorium  credidit,  usum  detractionis  san¬ 
guinis  commendavit.  Fothergill  et  medici 
alii  clari  eandem  sententiam  habent,  et  etiam 
curationem  antiphlogisticam  instituerunt.  Alii 
existimantes  hunc  morbum  ex  irritatione  oriri, 
ab  hac  medendi  ratione  deterriti  sunt  propter 
debilitatem,  quae  sanguinis  detractionem  adeo 
plenam  succedere  solet. 

Quoniam  morbida  post  mortem  visa  nullo 
modo  usum  sanguinis  detractionis  vetant,  et  re¬ 
media  omnia  alia  inutilia  fuerunt ;  ad  effectus 
ejus  tentandos  adducor,  sed  magis  eo,  si  aeger 
validus  et  robustus  sit.  Detractio  sanguinis 
haud  secus  ac  alia  remedia  in  hoc  morbo  multo 
liberior  quam  in  aliis  esset :  Doctor  School- 
bred  de  Calcutta,  hujus  morbi  exemplum,  ut 
videtur,  verum  nuper  narravit,  in  quo  sympto¬ 
mata  sanguinis  detractione  copiosa  usque  ad 
animi  deliquium  in  morbi  initio  curata  sunt. 
Alii  medici  tamen,  qui  remedium  tentaverunt, 
affirmant  ad  morbum  curandum  inefficax  fuisse, 
etsi  interdum  symptomata  allevata  sunt. 

Alia  remedia  haud  pauca  proposita  fuere  ; 
haec  autem,  de  quibus  jam  mentionem  fecimus, 
satis  docent  ne  etiam  validissima  ad  morbum 
adeo  atrocem  depellendum  adhuc  valuisse  ;  ex¬ 
perientia  forsan  ulterior  rem  felicius  indagabit. 


FINIS. 


.« 


c , 


£ 

:  ip 


, 


■ 


. 


. 


‘ 


■■ 


,  ■  ■  •  ' 

•  > 

■ 


/ 


I 


f 


( 


•v  - 


(  ' 


t 


i 


\ 


( 


\ 


•» 


